《岑公洞》
宋代·韦骧

耽耽石洞天开镌，岑公之隐来何年。一朝仙去名晦然，商人受香忘所传。

舟抑不进方省愆，奉香入洞舟乃前。灵踪自此人拳拳，至今乾溢皆致虔。

恍忽应祷殊无偏，我来敬谒岁欲迁。舣泊沙碛登舁肩，蹴踏锦石行江壖。

洞门屣步侵云烟，瞻望塑像钦华颠。挺之作记誇唐贤，勒珉虽昏辞尚全。

却恨戾止非炎天，不见百尺悬飞泉。唯有岩窦声涓涓，顷之自可遗尘缘。

况乃投隙图留连，嗟予远宦方拘挛。搜奇寻胜姑勉旃，此日得此澄心渊。

安能摆脱追神仙，临崖浪笔书长篇。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。